ועדת העבודה והרווחה, כנסת 25, פרוטוקול מספר 18, 2023-02-27 00:00

ישראל אייכלר: צהריים טובים

ישראל אייכלר:  אני פותח את ישיבת ועדת העבודה והרווחה

ישראל אייכלר:  על סדר-היום: דיון מיוחד: החודש לקידום המודעות הציבורית להשתלבות אנשים עם מוגבלויות בקהילה ובתעסוקה

ישראל אייכלר:  על סדר היום: קידום ועידוד תכניות להשתלבות בתעסוקה של אנשים עם מוגבלות

ישראל אייכלר:       קידום ועידוד תכניות להשתלבות בתעסוקה של אנשים עם מוגבלויות זה הנושא התכליתי והחשוב, איך מקדמים ומעודדים השתלבות בתעסוקה של אנשים עם מוגבלות

ישראל אייכלר:       הדובר הראשון יהיה מנכ"ל החברה למתנ"סים

ישראל אייכלר:  הם שותפים לפרויקט של "שווים בתעסוקה"

ישראל אייכלר:       מי מנהל את הפרויקט?     

קריאה: מפעל הפיס

ישראל אייכלר: נתחיל עם מנכ"לית הפורום הכלכלי חברתי וראש מנהלת המעסיקים, נשיאות המגזר העסקי, עינת זינגר דן

עינת זינגר דן: שלום

עינת זינגר דן:  אני מנכ"לית הפורום הכלכלי חברתי וראש מנהלת המעסיקים של נשיאות המגזר העסקי

עינת זינגר דן:  נשיאות המגזר העסקי זה ארגון הגג של העסקים בישראל ומייצג 600,000 מעסיקים ולמעלה מ-2 מיליון מועסקים

עינת זינגר דן:  כשפרץ משבר הקורונה והיו מיליון מובטלים שחיפשו את דרכם, עולם העבודה השתנה ו- 50% מהמשרות נעלמו

עינת זינגר דן:      הבנו שתעסוקת אנשים עם מוגבלות היתה המורכבת ביותר

עינת זינגר דן:  אנשים עם מוגבלות שיצאו לחל"ת בתקופת הקורונה או סיימו תעסוקה היו הראשונים לצאת ואחרונים לחזור

עינת זינגר דן:  בעצם, אחד הדברים שעשינו בתקופת הקורונה זה לשאול את עצמנו איך מתחילים לסדר את המשק מחדש? קיווינו שהקורונה לא תישאר לאורך זמן והתחלנו לבדוק מה קורה בעולם

עינת זינגר דן:  הגענו למנהלת המעסיקים בשוויץ ונפגשנו עם ראש מנהלת המעסיקים בשווייץ

עינת זינגר דן:  אני זוכרת ששאלתי אותה למה הפריון בשווייץ כל-כך גבוה ובישראל הוא כל-כך נמוך? היא נתנה לי אנקדוטה אחת שקצת מתחברת לדיון של הבוקר

עינת זינגר דן:  היא אמרה שכשיש דיון בממשלת שווייץ על עולם התעסוקה ומסתכלים על הנוכחים בחדר, לפחות 70%-80% הם מעסיקים

עינת זינגר דן:  למה מעסיקים? כי בסוף המעסיקים צריכים לקלוט את אותם עובדים ולשלב אותם בעבודה

עינת זינגר דן:  היא אמרה שכשמי שמגיעה הרבה לישראל כדי להרצות על הפריון בשוויץ, במדינת ישראל זה הפוך

עינת זינגר דן:       יש לנו השתתפות בשני מיזמים שחברו יחד

עינת זינגר דן:  אחד זה "פברואר יוצא מן הכלל", יחד עם החברה למתנ"סים, מפעל הפיס ו"עמותת שווים", כדי להעלות את המודעות והחשיבות של שילוב אנשים עם מוגבלות

עינת זינגר דן:  תכף מנכ"ל החברה למתנסים ירחיב על הפרויקט

עינת זינגר דן:  מצד שני, מיזם שחברנו אליו, שהרימו "עמותת שווים יחד" יחד עם מפעל הפיס, שמדבר על שווים בתעסוקה

עינת זינגר דן:   אנחנו מבינים שכדי לשלב אנשים בעולם העבודה צריך מעסיקים בחדר

עינת זינגר דן:  צריך שהמעסיקים יצאו מאזור הנוחות וינסו לקלוט את אותם עובדים באמצעות הכשרות מקצועיות, לא מתוך חסד אלא על בסיס הכשרה מקצועית ושילוב במקצועות רלוונטיים

עינת זינגר דן:       לכן, במסגרת שיתוף פעולה איתנו, אנחנו מייצרים קואליציה של מעסיקים שממפה מה הם צרכי המשק

עינת זינגר דן:  זיהינו הרבה מאוד משרות שבהן יש צורך בעובדים

עינת זינגר דן:  יש 220,000 משרות שזיהינו שמתוכן 80,000 משרות הן משרות במחסור

עינת זינגר דן:  משרה במחסור זאת משרה שלוקח מספר חודשים לאייש אותה ואנחנו נמצאים בקושי רב

עינת זינגר דן:  לכן הבנו שיש כאן הזדמנות לחבירה משותפת כדי להכשיר את אותם עובדים למקצועות רלוונטיים, אבל לדאוג שההכשרה היא עם מעסיק לאורך כל הדרך ובקצה

עינת זינגר דן:       אגיד מילה על מנהלת המעסיקים ועל השנה החולפת

עינת זינגר דן:  ההכשרות המקצועיות במדינת ישראל חנו ב-13 משרדי ממשלה טרום הקורונה בשנת 2019

עינת זינגר דן:  כששאלו מה האימפקט של ההכשרות המקצועיות, הכשרה עם השמה בקצה, בערך בתחילת 2020 דיברו על 650 הכשרות עם השמה בקצה

עינת זינגר דן:       בדיון הקודם הבוקר, דיברנו על השותפות האמיצה בין מנהלת המעסיקים, זרוע העבודה, הסתדרות העובדים ונשיאות המגזר העסקי

עינת זינגר דן:  הבנו שהמגזר העסקי חייב לשבת בחדר ולבנות את ההכשרות יחד עם המדינה

עינת זינגר דן:  הנתונים של 2022 מדברים על קפיצה מ-650 הכשרות עם השמה בקצה ל-19,000 הכשרות עם השמה בקצה ו-89% השמה

עינת זינגר דן:  אלו נתונים פנומנאליים שמקפיצים אותנו באמת לרמה של המדינות המפותחות

ישראל אייכלר: כל זה קרה אחרי הקורונה?     

עינת זינגר דן: אחרי הקורונה

עינת זינגר דן:  ממש ביציאה מהקורונה, התחלנו למדל את המודל

עינת זינגר דן:  ב-2022 ההכשרות עבודה בצורה מיטבית במקצועות שהם מעלי פריון, 20% מעל שכר המינימום

עינת זינגר דן:  19,000 עובדים שולבו במקום העבודה בהכשרה מקצועית במימון המדינה אבל בהובלה של המעסיקים

עינת זינגר דן:       היום אנחנו בדיון על שילוב אנשים עם מוגבלות

עינת זינגר דן:  אחד הדברים שאנחנו מסתכלים עליו בבואנו לאישור התקציב לשנת 2023, אנחנו מבינים שהמדינה צריכה לשים את זה על סדר-היום

עינת זינגר דן:  אנחנו מבינים שצריך לייצר תקציב מובחן שמגדיר יעדים מדידים לתעסוקת אנשים עם מוגבלות

עינת זינגר דן:  אנחנו מבינים שאנחנו כמנהלת המעסיקים ובוודאי המגזר העסקי, באים עם ידיים פתוחות ומאוד רוצים לשלב את האוכלוסייה הזאת

ישראל אייכלר: יש לכם יעדים מדידים?     

עינת זינגר דן: בשנה שעברה לא היו יעדים בהקשר הזה

עינת זינגר דן:  הכול זה תלוי תקציב

ישראל אייכלר: לפני תקציב אנחנו צריכים לדעת מה אנחנו רוצים, איך מודדים את היעדים האלה? יש הרבה יעדים שאתה לא יודע מה התוצאות

ישראל אייכלר:  לכן שאלתי אולי לכם יש איזה תכניות עם יעדים מדידים כדי שנוכל להגיד שאת זה וזה אנחנו רוצים

עינת זינגר דן: בהקשר הזה אגיד, שגם היום גם תעסוקת אנשים עם מוגבלות יש אחוז שנקבע למעסיק ואנחנו לא מצליחים להגיע ליעד

עינת זינגר דן:  כדי להגיע אליו אנחנו מדברים על כמות מאוד נכבדה

עינת זינגר דן:  דיברו בדיון הקודם על בערך מיליון שקלים להכשרות מקצועיות

עינת זינגר דן:  מתוך הכשרות אלו אנחנו בהחלט חושבים שאפשר לשלם בין 7,000 ל-10,000 אנשים עם מוגבלות בשנה הקרובה בתוך עולם העבודה

עינת זינגר דן:  מיפינו את המקצועות הרלוונטיים, מטכנאי רנטגן למקצועות נוספים בתחום הטכנולוגיה, התקשורת והרפואה

עינת זינגר דן:  אנחנו יודעים לעשות את זה אבל צריך מספר דברים

עינת זינגר דן:  אחד, להגדיל את תקציב ההכשרות המקצועיות ולייצר מסלולים שהם ממעסיקים לא בקצה לאורך כל הדרך

עינת זינגר דן:  כמו שאמרתי, המעסיקים צריכים להיות חלק מהדיון לאורך כל הדרך ולהתחייב להשמה בקצה

עינת זינגר דן:  המודלים של מנהלת המעסיקים הם מודלים חכמים כי גם התגמול של הממשלה עבור ההכשרה המקצועית קורה בשלוש פעימות

עינת זינגר דן:  פעימה ראשונה אחרי תחילת ההכשרה, הפעימה השנייה עם ההשמה והפעימה השלישית קורית חצי שנה אחרי, כשאנחנו רואים שאותו אדם השתלב בעולם העבודה

עינת זינגר דן:  אנחנו מבינים שרק בשילוב ידיים בין המעסיקים, החברה האזרחית, הממשלה ועם תכניות הסברה גם למעסיקים וגם לעובדים, נוכל לייצר שינוי

ישראל אייכלר: חילי, רציתי שתביע את דעתך כי יש הרבה אנשים שמדברים על זה שאנשים עם מוגבלויות, גם במקומות בהם הם כן מיושמים, לא מתוגמלים כמו שצריך והמעסיקים אומרים שהפריון הוא לא כמו שהם ציפו

ישראל אייכלר:  לכן צריך למצוא תכנית

ישראל אייכלר:  חשבתי שתוכל להשכיל אותנו

ישראל אייכלר:  איך אנחנו עושים שאדם עם מוגבלות שהגיע למקום העבודה, שהשכר יהיה מכובד ושהפריון באמת יהיה אמיתי ולא שהוא יבוא הביתה ויביד שהוא לא עשה כלום

חילי טרופר: קודם כול, אני לגמרי מסכים שכולם צריכים להיות בחדר וגם המעסיקים

חילי טרופר:  כל תהליך שהוא לא רותם ולא משותף, בסוף זה לא יעבוד

חילי טרופר:       רציתי לשאול האם באמת זה רק הפער הגדול? לו היה היום יותר כסף להכשרות המקצועיות, באמת היו הכשרות? בכנות, אני חושב שיש עוד כמה בעיות בדרך

חילי טרופר:  אחת מהן ציין היושב-ראש

חילי טרופר:  כלומר, אם בסוף אתה בא לעבודה בכאילו או משכורת בכאילו, זאת טענה שאנחנו מקבלים לא מעט, אז אולי לא תבוא

חילי טרופר:       שתיים

חילי טרופר:  במשפחה שלי מישהי רצתה לעבוד וברגע שראו שהיא על כיסא גלגלים אז פסלו אותה, או בכלל לא הזמינו אותה לקורות חיים

חילי טרופר:  יש משהו קצת רומנטי במחשבה שאילו הינו מוסיפים עכשיו כנראה עוד מיליארד שקלים, אז הכול היה נפתר

חילי טרופר:  אני אשמח שבכנות נדבר ונשמע איזה עוד פערים קיימים

חילי טרופר:  אולי לא כל המעסיקים רוצים, אולי הם רוצים רק עבודה זולה

חילי טרופר:  אולי הם לא רוצים להתעסק עם הנגשה, למרות שעל פי חוק הם חייבים

חילי טרופר:       אשמח לשמוע אם אתם עוסקים גם בדברים האלה

עינת זינגר דן: מבחינת הנגשה, יש היום מענקים

עינת זינגר דן:  נמצאת כאן לישי קין משלי ממנהל אוכלוסיות שעומדת בראש "תעסוקה שווה"

עינת זינגר דן:  יש היום מימון מהמדינה להתאמת מקומות עבודה והנגשה לאנשים עם מוגבלות ולכן הנושא הזה פתור

עינת זינגר דן:  הכול תלוי בדיאלוג

חילי טרופר: יש אחוז מימוש של זה? יש לנו מושג כמה מממשים?     

ישראל אייכלר: הגברת משאלי תדבר אחרי חברת הכנסת דבי ביטון

עינת זינגר דן: אני אענה בהקשר של המעסיקים ואגיד על זה איזה חידוד

עינת זינגר דן:  בתקופת הקורונה, כשהגענו עם המלצה להקים את מנהלת המעסיקים ופיתוח ההון האנושי, עשינו עבודה עם פרופסור קרנית פלוג על מצב הפריון במדינת ישראל יחד עם המכון הישראלי לדמוקרטיה

עינת זינגר דן:  זיהינו דבר מרכזי, שיש המון עמותות שעושות עבודה מדהימה

עינת זינגר דן:  אני חושבת שגם בממשלה יש אנשים ראויים שעושים עבודה מדהימה

עינת זינגר דן:  אבל שאלנו את עצמנו שאלה אחרת: מה תפקיד המגזר העסקי בהעלאת הפריון ובשילוב של אוכלוסיות מגוונות?     בכל מקום אני טוענת שצריך להוציא את המילה גיוון מהלקסיקון

עינת זינגר דן:  בחברה הישראלית יש חרדים, ערבים, אנשים עם מוגבלות ואחרים ובסוף זאת לא אוכלוסיית נישה

עינת זינגר דן:  זאת אוכלוסייה מאוד גדולה והיא כוח עבודה מאוד גדול

עינת זינגר דן:  כשמדברים על עבודה מול המעסיקים זה לא רק ההכשרות המקצועיות אלא דבר נוסף

עינת זינגר דן:  אחד, זה הסברה

עינת זינגר דן:  בשנה החולפת יצאנו עם קמפיין מאוד גדול שקראנו לו "מעסיקים על תגבילו את עצמכם"

עינת זינגר דן:  לקחנו אנשים עם מוגבלות שנמצאים בעמדות מפתח והם לא פחות טובים מכל מי שיושב כאן בחדר ועושים עבודה מדהימה

עינת זינגר דן:  גם במקומות שבהם זיהינו שמעסיקים אנשים עם מוגבלות, מצאנו אנשים רציניים, אחראים, מסורים, שמעוניינים  ללמוד

עינת זינגר דן:  עוד פעם, בהתאם לסוג המוגבלות, בהחלט ניתן לשלב אותם ולא רק במקצועות בתחתית שרשרת רצפת הייצור אלא במקצועות בכירים ביותר

עינת זינגר דן:  ראו את מנכ"ל סלקום שהוא איש עם מוגבלות והוא מנכ"ל של אחת החברות העסקיות הגדולות ביותר והוא חבר בתוך המנהיגות שלנו

עינת זינגר דן:       לשאלתך, חבר הכנסת, אני כן אגיד שאני חושבת שזה נובע ממספר דברים

עינת זינגר דן:  בסוף זה להסתכל מהפרט עד המעסיק

עינת זינגר דן:  בשלב הראשון, שתהיה יכולת למיין את ההון האנושי ולהבין מה היכולות שלהם, מה הרצונות שלהם, ולחבר את אותם פרטים לביקוש

עינת זינגר דן:  לכן פיתחנו מערכת טכנולוגית שנקראת "מאיה", שהיא מערכת אבחון, ייעוץ והכוונה לעולם העבודה

עינת זינגר דן:  היא לוקחת כל פרט, מאבחנת אותו ומבינה מה הצרכים והרצונות ולאן הוא רוצה להגיע

עינת זינגר דן:  מהצד השני, המעסיקים מכניסים גם את המשרות וגם את ההכשרות המקצועיות ובאמצע נוצרת התאמה

עינת זינגר דן:  לשמחתי הרבה, יחד עם קרנות הביטוח הלאומי והשותפים שנמצאים כאן בחדר אנחנו היום בונים את המערכת הזאת ומתאימים אותה לאנשים עם מוגבלות כבר לשנת 2023

עינת זינגר דן:       אני מאוד אשמח שכשנשב כאן בעוד חצי שנה או שנה, בשאיפה שיהיה תקציב צבוע להכשרות ותהיה מערכת שמחברת בין היצע לביקוש

עינת זינגר דן:  תכניות ההסברה שאנחנו בונים היום עם עמותת שווים ומפעל הפיס יקבלו הדהוד

עינת זינגר דן:       אני לא רוצה לדבר על "שווים בתעסוקה", כי אני אתן לשותפים שלנו להרחיב על זה

עינת זינגר דן:  אני מאמינה שרק ב-360 מעלות פתרון נצליח להביא את השינוי

ישראל אייכלר: תודה רבה

ישראל אייכלר:  חברת הכנסת דבי ביטון

דבורה ביטון: אדוני, תודה על דיון מאוד חשוב

דבורה ביטון:  אדוני גם יודע כמה הנושא הזה קרוב לליבי

דבורה ביטון:  אין ספק שיש צורך ועדיפות לתת לאנשים עם מוגבלויות להשתלב בעולם התעסוקה תוך גיוס מירבי של המעסיקים

דבורה ביטון:  זה יכול להיעשות בתמריצים

דבורה ביטון:  אני יודעת שלפחות הנגשה יש חלק

דבורה ביטון:  עם זאת, צריך לעשות איזו עבודה יותר יסודית

דבורה ביטון:  כפי שהעלה חבר הכנסת טרופר, באמת לא אחת לפעמים נפסלים בגלל נראות ובגלל דברים שהיום אין להם מקום מבחינה מוסרית

דבורה ביטון:  גם מבחינת הקידום של האנשים עם מוגבלויות על-מנת שיתקדמו וישתלבו בחברה

דבורה ביטון:       באותה נשימה, אני רוצה לומר לאדוני שהגשתי לוועדה ברשותך בקשה להנגשת התחבורה הבין עירונית

דבורה ביטון:  אדוני, אין הנגשה

דבורה ביטון:  התחבורה הבין עירונית אין בכלל הנגשה וביקשתי דיון מהיר בעניין

דבורה ביטון:  גם אם אותו מוגבל גר בשדרות, למשל, אז אין רכבת משם ואם הוא צריך אוטובוס אז הוא לא נגיש

דבורה ביטון:  רק האוטובוסים העירוניים מונגשים

חוה אתי עטייה: בכנסת הקודמת הגשנו הצעת חוק בנושא

חוה אתי עטייה:  השרה שלנו מירי רגב היתה שרת התחבורה

חוה אתי עטייה:  היא טענה שבדבר כזה מטפלים בנוהל ולא בהצעת חוק

חוה אתי עטייה:  הם הבטיחו לנו, גם המנכ"ל שזה כן יטופל

חוה אתי עטייה:  עד היום לא טופל

ישראל אייכלר: זה נושא חשוב מאוד אבל אני רוצה להתמקד בנושא שלנו

דבורה ביטון: אדוני, לפעמים יש הצעות עבודה שגם אנשים עם מוגבלויות רואים את זה

דבורה ביטון:  לפעמים אתה נמצא בפריפריה ולא תמיד שוק העבודה יכול להכיל אותך

דבורה ביטון:  לכן הנושא הזה מאוד חשוב

דבורה ביטון:  אין ספק שצריך לגייס את המעסיקים, לתמרץ הכשרות

דבורה ביטון:  אני רואה כל מיני מפעלים למיניהם שהמשכורות בהם זעומות

דבורה ביטון:   גם בהתנהלות מול הביטוח הלאומי חייב להיעשות איזה סנכרון שבסוף יוצא את האנשים האלה לשוק העבודה

ישראל אייכלר: כדי שנדע יותר על מה שאנחנו מדברים, הגברת משעלי תציג לנו את המצגת של מנהל תעסוקת אוכלוסיות, מה הם עושים למען שילוב אנשים עם מוגבלות

ישראל אייכלר:  בבקשה

לישי משעלי קין: תודה אדוני היושב-ראש

לישי משעלי קין:  אני מנהלת את המטה לשילוב אנשים עם מוגבלות

ישראל אייכלר: אני רוצה לציין שכל המצגות שאתם מביאים, יהיו בפורטל של ועדת עבודה ורווחה כך שמי שירצה, יוכל לעיין

לישי משעלי קין: (מוצגת מצגת)     מנהל תעסוקת אוכלוסיות זאת היחידה הגדולה במשרד העבודה שאחראית על שילוב של כל מיני אוכלוסיות מגוונות בשוק העבודה

לישי משעלי קין:  אנחנו במנהל אחראים על קידום של אוכלוסייה חרדית, ערבית, אתיופים, חד הוריות וכיוצא בזה

לישי משעלי קין:  לא העמיק בזה

ישראל אייכלר: אנחנו מדברים בעיקר על בעלי מוגבלויות

לישי משעלי קין: לגבי יעדי 2030

לישי משעלי קין:  חשוב לי להגיד שבוועדת אקשטיין ישראל 2030, ממשלת ישראל שמה לה ליעד להעסיק אנשים עם מוגבלות

לישי משעלי קין:  חשוב לי להגיד בדיון הזה, שלפחות מבחינתי, אנחנו מדברים על השוק הפתוח

לישי משעלי קין:  אם יש פה אמירה על מפעלים מוגנים, אלה אמירות חשובות אבל זה לא באחריות שלנו כמשרד העבודה

לישי משעלי קין:  חשוב לי לשים את זה על השולחן

חוה אתי עטייה: יש כרגע בג"ץ בנושא

לישי משעלי קין: נכון

לישי משעלי קין:  לכן משרד הרווחה ומשרד הבריאות יחד איתנו יושבים על המדוכה

קריאה: יש נכים שקופים

ישראל אייכלר: במצגת שלך יש 33,000 אנשים עם מוגבלות

ישראל אייכלר:  איפה הם עובדים?     

לישי משעלי קין: זה יעדי 2030

לישי משעלי קין:  בעוד 8 שנים אנחנו רוצים לראות עוד 30,000 אנשים עם מוגבלות משולבים בשוק העבודה הפתוח

ישראל אייכלר: כמה יש היום לידיעתך?     

לישי משעלי קין: היום אנחנו מדברים על שיעור השמה של 41%

לישי משעלי קין:       אני רגע אגיד את ההגדרות

לישי משעלי קין:  בעולם ההגדרות זה אחד הנושאים הכי מורכבים שיש

לישי משעלי קין:  מבחינתנו, במשרד העבודה וגם ועדת אקשטיין מדברת על אנשים עם מוגבלות שהם 20% ומעלה ומוכרים על-ידי הביטוח הלאומי

לישי משעלי קין:  כמובן, כולל נכי צה"ל, נפגעי עבודה

קריאה: כולל נכי עבודה?     

לישי משעלי קין: כן, כולל נכי עבודה

לישי משעלי קין:  אני לא מטפלת בנפגעי עבודה אבל מבחינת שוק העבודה אז כן

לישי משעלי קין:  חשוב לי להגיד שיושב כאן גם נציג של נציבות שוויון במשרד המשפטים

לישי משעלי קין:  מבחינת הנציבות במשרד המשפטים ההגדרה היא כוללנית ודקלרטיבית על-ידי האדם

לישי משעלי קין:  האדם מחליט וקובע אם הוא אדם עם מוגבלות פיזית, נפשית, שכלית קבועה או לא קבוע

לישי משעלי קין:  לנו כממשלה בסוף ההגדרה היא 20% ומעלה

לישי משעלי קין:       בואו נצלול למה אנחנו עושים במטה

ישראל אייכלר: על החסמים

לישי משעלי קין: עוד מילה כללית

לישי משעלי קין:  כשמדברים על גיוון בשוק העבודה, כשמגיעים לאנשים עם מוגבלות, אדוני היושב-ראש, זה אקסטרים

לישי משעלי קין:  לעשות התאמות לאדם חרדי או לאדם ערבי, זה כנראה יהיה נוגע לכולם

לישי משעלי קין:  להכיר בחברה הערבית ותעודת התאוג'יק כנראה תתאים לכולם

לישי משעלי קין:  בחברה החרדית יש התאמה במקצועות ליבה וכשרות אבל אדם עם מוגבלות, ההתאמה שלו שונה מההתאמה של נכה אחר

לישי משעלי קין:  אדם עם כיסא גלגלים ההתאמה שלו תהיה שונה מאדם עם מוגבלות נפשית

לישי משעלי קין:  יש הפרעות של קשב וריכוז, מחלת עור וכדומה

לישי משעלי קין:  המנעד מאוד רחב וזה דורש איתנו להיות מאוד דינאמיים בעבודה עם המעסיקים

לישי משעלי קין:       אז בוא נצלול לחסמי ביקוש, שזה מצד המעסיקים

לישי משעלי קין:  יש דעות קדומות ויש סטיגמות מה זה אדם עם מוגבלות, כמה הפריון שלו נמוך או לא נמוך

לישי משעלי קין:  ישנו חשש מהצורך לפטר

לישי משעלי קין:  כשאנחנו מגיעים למעסיקים ואנחנו עושים הדרכות להנהלות של המעסיקים, השאלה הראשונה מגיעה מהיועץ המשפטי ששואל איך אנחנו מפטרים אדם עם מוגבלות? חשוב מאוד לשים את זה על השולחן

לישי משעלי קין:  יש חשש מאוד גדול איך עושים את הדבר הזה

לישי משעלי קין:  כמובן, החלק הכי גדול זה החלק באיתור - - -      

ישראל אייכלר: זה נקרא אכזריות מתוך רחמים

ישראל אייכלר:  זאת אומרת, הוא לא מכניס אותו לעבודה כדי שהוא לא יצטרך לפטר אותו

לישי משעלי קין: אדוני אמר את זה, לא אני

ישראל אייכלר: האנשים שמעו שאני אמרתי את זה

לישי משעלי קין: אנחנו מתמודדים עם השאלה הזאת

לישי משעלי קין:  אנחנו מנסים גם לתת לה כלים

לישי משעלי קין:  יושבים פה לא מעט גופים מפעילים של הממשלה, של משרד הרווחה ומשרד הבריאות

לישי משעלי קין:  יושב פה עודד בשן, יושב-ראש פורום פת

לישי משעלי קין:  מבחינתנו, צריך לראות איך אנחנו כממשלה מגיעים לכולם ועובדים יחד

לישי משעלי קין:  זה אחד חסמים

לישי משעלי קין:      בדצמבר עשינו ועידת מעסיקים ראשונה של אנשים עם מוגבלות

לישי משעלי קין:  המעסיקים אמרו שכל יום מגיעה עמותה אחרת ואיך בסוף יודעים עם מי לעבוד? יש קשב מאוד מסוים

לישי משעלי קין:  פעם אני עובד עם אנשים על הרצף האוטיסטי, פעם עם אנשים עם מוגבלות שכלית התפתחותית

לישי משעלי קין:  גם המעסיקים, גם הם שבעים מזה שכל פעם מישהו אחר בא אליהם

לישי משעלי קין:  תכף אני גם כמובן אגיע לפתרונות ולא רק לבעיות

ישראל אייכלר: ברור לנו שהוא רוצה צעיר, בריא ורענן

ישראל אייכלר:  אפילו בעולם הקפיטליסטי כמו ארצות הברית, הם יודעים שהם חייבים שזאת התרומה שלהם לחברה

לישי משעלי קין: אגב,  הן אחת המדינות המתקדמות בהקשר של אנשים עם מוגבלות גם ברגולציה

ישראל אייכלר: למרות שהיא המדינה הכי קפיטליסטית בעולם

לישי משעלי קין: גם אני הופתעתי מהנתון הזה

לישי משעלי קין:  אני חייבת להגיד שאני חצי שנה בתפקיד, אז מכל מלמדי השכלתי

ישראל אייכלר: אגב, גם בתרומות, חברות גדולות תורמות עד 20% למטרות צדקה

ישראל אייכלר:  אני לא יודע עד כמה במדינת ישראל כמה אחוז מהחברות תורמות מהרווחים שלהן לצדקה

לישי משעלי קין: חסמי היצע מצד העובדים זה כישורי עבודה נמוכים

לישי משעלי קין:  במדינת ישראל 40% הם בעלי תואר ראשון, אז אנשים עם מוגבלות זה 20% עם היעדר ניסיון תעסוקתי

לישי משעלי קין:  חשוב להגיד שגם בממשלה, איפה שלא זורקים אבן, אנחנו רואים שיש יחידה ממשלתית שעוסקת בתעסוקת אנשים עם מוגבלות

לישי משעלי קין:  זה חלק מהעניין וחשוב שנדע את זה

לישי משעלי קין:  ההשכלה היא יחסית נמוכה בגלל אחוז נמוך של מסיימי תעודת בגרות

לישי משעלי קין:  הצורך בהתאמות והדיפרנציאציה שעליה דיברתי קודם

לישי משעלי קין:  יש גם קשיים לוגיסטיים

ישראל אייכלר: אולי הפורמליסטיקה של ההשכלה גורמת להם להיות במספר נמוך

ישראל אייכלר:  יכול להיות שאם היו מתאימים יותר את התארים לאנשים עם מוגבלות, היה המצב שונה

לישי משעלי קין: כמו שאמרתי, אני חצי שנה בתפקיד ואני הולכת לפתוח את הכול

לישי משעלי קין:  אמרו שכרגע אין קשב לעניין הזה

לישי משעלי קין:  אנחנו מנסים היום לקדם - - -      

ישראל אייכלר: אז הם בעלי מוגבלות אם אין להם קשב

ישראל אייכלר:  ממשלה לא יכולה להגיד שאין לה קשב

ישראל אייכלר:  זה דבר שאנחנו צריכים לתקן

ישראל אייכלר:  אני לא יודע אם זה בתקנה

ישראל אייכלר:  אולי תגידו לי אם זה בתקנה או בחוק

ישראל אייכלר:  אי-אפשר להגיד שאין קשב

לישי משעלי קין: יש תכניות לחברה הערבית

ישראל אייכלר: מי ענה לך את התשובה הזאת שאין להם קשב?     

לישי משעלי קין: אחרי זה אני אגיד

ישראל אייכלר: לא אדם פרטי, זה גוף ממשלתי? המל"ג?     

לישי משעלי קין: כן

לישי משעלי קין:  אמרתי, בואו רגע נפתח

ישראל אייכלר: אז אני שואל בקל וחומר

ישראל אייכלר:  אני בא למעסיק פרטי ואני אומר לו שהוא חייב להעסיק אדם עם מוגבלות, אז איך אפשר לדרוש מהמל"ג פחות ממה שאני דורש ממעסיק פרטי?     

לישי משעלי קין: החוק קיים אבל החקיקה היחידה שקיימת בעולם הגיוון זה לגבי אנשים עם מוגבלות

לישי משעלי קין:  אם זה 5% לגופים ציבוריים ו-3% לגופים הפרטיים

לישי משעלי קין:  לגבי גופים ציבוריים יש דוח שלנו שמפורסם יחד עם נציבות שוויון ויחד עם ביטוח לאומי

לישי משעלי קין:  אנחנו רואים את אי העמידה של הגופים הציבוריים

לישי משעלי קין:  במגזר הפרטי אנחנו בבעיה

לישי משעלי קין:  גם במגזר הפרטי שאומר שהוא רוצה שנמדוד אותו, אין לנו עדיין את הכלים למדוד את זה

לישי משעלי קין:  יש פה המון שאלות ובאמת המדינה לא מודדת אותם

לישי משעלי קין:  זה כנראה בא מצורך מסוים

לישי משעלי קין:  בלי תהליכים של שיימינג וגם בלי כלים

קריאה: רוב הגופים הציבוריים לא עומדים ביעד

לישי משעלי קין: 60%

ישראל אייכלר: אתה לא מדבר באמצע רשות הדיבור שלה

ישראל אייכלר:  אתה צריך להירשם אצל המנהלת ואז ניתן לך זכות דיבור

לישי משעלי קין: חשוב לי להגיד שזה גם הפתרונות

לישי משעלי קין:  חלק מהחסמים זה גם חלק מהפתרונות שתכף אציג במודל שפיתחנו בתעסוקה שווה

לישי משעלי קין:       עוד טיפה עקרונות עבודה

לישי משעלי קין:  אפרופו מה שנאמר על-ידי חבר הכנסת וגם על-ידי היושב-ראש

לישי משעלי קין:  אנחנו באים מצורך כלכלי עסקי

לישי משעלי קין:  אין עבודה בכאילו, אנחנו לא בכאילו

לישי משעלי קין:  אנחנו לא רוצים שיתנו עבודה לאדם עם מוגבלות מתוך אמירה, בואו נעשה לו נעים בגב

לישי משעלי קין:  אנחנו רוצים שזה יהיה בתחום הליבה

לישי משעלי קין:  המעסיק משלם כסף והוא צריך את העובד הזה

לישי משעלי קין:  יש עדיין חברות עסקיות והם סוברנים להגיד שחלק מהתקנים שלהם זה מפילנתרופיה

לישי משעלי קין:  זאת לא הגישה שלנו במטה לשילוב אנשים עם מוגבלות

לישי משעלי קין:  אנחנו רואים בזה צמיחה כלכלית

לישי משעלי קין:  תבוא ותעסיק אדם עם מוגבלות

לישי משעלי קין:  תעשה את ההתאמות ואולי גם תאפשר חלקיות משרה, כי זה חסם גדול בעיקר בגופים הציבוריים

לישי משעלי קין:  תרצה להעסיק אותו לא כצדקה ולא כפילנתרופיה

לישי משעלי קין:  הדגש מבחינתנו זה על היכולת ולא על המוגבלות

לישי משעלי קין:  נכון שקבענו את הרף של ה-20% כי זה מה שנקבע בוועדת אקשטיין אבל אנחנו עובדים עם אנשים גם עם 100% מוגבלות

לישי משעלי קין:  אנחנו רואים את התפקוד שלהם בשוק העבודה

לישי משעלי קין:  אנחנו עובדים עם דוקטורים

לישי משעלי קין:  יש גם אנשים שמצאו עבודה בגופים בינלאומיים בחו"ל

לישי משעלי קין:  חשוב לי להגיד, אנחנו עובדים על כל המנעד, ככל שאדם עם מוגבלות יכול לעבוד ולהיות מושם בשוק הפרטי

לישי משעלי קין:       למשרד הרווחה, משרד הבריאות וחלק מהגופים המפעילים עובדים גם בתעסוקה נתמכת

לישי משעלי קין:  יש מודלים כאלה של עבודה בקבוצות

לישי משעלי קין:  זאת לא העבודה שלנו במשרד העבודה

לישי משעלי קין:  זה כמובן קיים במשרדים אחרים ואנחנו מלווים את האנשים כמו שאנחנו מלווים את המעסיקים

לישי משעלי קין:  תכף אני אגע בפתרונות

לישי משעלי קין:       כל העניין של קשת רחבה של רמות תפקוד כבר ציינתי

לישי משעלי קין:  פיתוח של כלים

לישי משעלי קין:  אנחנו מפתחים המון כלים גם בחלק של הפרט, מליווי פרטני מאוד עמוק

לישי משעלי קין:  התכנית שלנו, מכל התכניות של המנהל בחברה הערבית ובחברה הערבית, היא תכנית בוטיק

לישי משעלי קין:  חשוב לי להגיד את זה, התכנית שלנו היא תכנית יקרה

לישי משעלי קין:  רק לסבר את האוזן, רכז תעסוקה בחברה החרדית, מלווה 250 איש

לישי משעלי קין:  אצלנו בתעסוקה שווה זה 1 ל-60

לישי משעלי קין:  התכנית שלנו ממש נותנת ליווי עמוק

לישי משעלי קין:  יכול להיות שחלק מהאנשים שיושבים פה זה מעט מידי

לישי משעלי קין:  חלק מהגופים המפעילים יגידו שלחלק מהאנשים עם מוגבלות זה מעט מידי, אבל זה המקום שלנו בשילוב בשוק החופשי

לישי משעלי קין:       פיתוח של כלים על המעסיקים, תכף אגע, כי זאת ליבת העניין

לישי משעלי קין:  כמובן תמיכה במעסיקים ותכף אגע גם בכלים שלנו

לישי משעלי קין:       תעסוקה שווה היא תכנית שהיא במכרז

לישי משעלי קין:  יש שני גופים מפעילים, גם סינרגיה וגם רבדים

לישי משעלי קין:  מטרת העל זה קודם כל לעמוד ביעדי אפשטיין ולהגיע לאחוז ההשמה

לישי משעלי קין:  תשאלו אותי למה בוועדת אקשטיין קבעו 51%? ככה

ישראל אייכלר: 51% ממה?     

לישי משעלי קין: משיעור ההשמה בשוק העבודה בישראל 2030

לישי משעלי קין:  אני שאלתי למה כי הם לא ידעו

לישי משעלי קין:  היום אנחנו נכנסים למחקר עדכני יחד עם הלמ"ס ועם הביטוח הלאומי כדי לראות את שוק העבודה בפתוח בראי של אנשים עם מוגבלות

לישי משעלי קין:  עכשיו הלמ"ס פתח חדר מחקר בעניין הזה

ישראל אייכלר: מתי יהיו לכם תוצאות המחקר?     

לישי משעלי קין: רק עכשיו נפתח חדר מחקר

לישי משעלי קין:  אני רוצה להגיד שתוך שנה יהיו חלק מהממצאים אבל אני - -      

חוה אתי עטייה: גם במגזר הציבורי וגם במגזר הפרטי?     

לישי משעלי קין: הכול, ככל שזה שוק חופשי

לישי משעלי קין:  רק שוק חופשי

לישי משעלי קין:      תכנית תעסוקה שווה זה תחום הפרט

לישי משעלי קין:  אנחנו נמצאים בכל מרכזי ההכוון של המנהל

לישי משעלי קין:  ב-"ריאן" שזה של החברה הערבית

לישי משעלי קין:  אנחנו יושבים במרכזי ההכוון של החברה החרדית

לישי משעלי קין:  זאת אומרת, גם הרכזים שלנו מותאמים לאוכלוסיות השונות

לישי משעלי קין:  כמובן, במרכזי הזדמנות, שזה תשתיות של המנהל החברה הכללית שיושבות בפריפריה הגיאוגרפית והחברתית

לישי משעלי קין:       בניית תכנית אישית

לישי משעלי קין:  אנחנו בממוצע מלווים את האדם עד 15 פגישות אישיות

לישי משעלי קין:  שוב, אולי חלק מהיושבים פה יגידו שזה מעט וזה כלום בים, אבל בהבנה שלנו, חלק מהאוכלוסיות של אנשים עם מוגבלות הם לא צריכים אחרי זה את הליווי

לישי משעלי קין:       הכנה לעולם העבודה

לישי משעלי קין:  כל הסדנאות של ביטחון עצמי

לישי משעלי קין:  אנחנו עכשיו מנסים לבנות מסלול של הייטק

לישי משעלי קין:  במחקר שנעשה על-ידי המגזר העסקי, ראו ש-2% מהמגזר העסקי משולבים בהייטק

לישי משעלי קין:  היה דוח פרלמוטר ולא נאמרה מילה אחת על אנשים עם מוגבלות

לישי משעלי קין:  המקביל שלי בתוך המנהל שאחראי על הייטק נלחם על זה שלפחות יהיה צפי לבנות צוות כי יש החלטת ממשלה שמדברת על מיליון להייטק

לישי משעלי קין:  מדברים על חרדים וערבים זה בסדר

לישי משעלי קין:  השקף הראשון דיבר על דמוקרטיה

לישי משעלי קין:  אבל אין מילה על אנשים עם מוגבלות

לישי משעלי קין:  אין רצון ושאיפה גם לאוצר לקדם את הנושא הזה

ישראל אייכלר: אני רוצה להבין

ישראל אייכלר:  אדם עם מוגבלות פיזית, ההייטק זה הדבר הכי טוב בשבילו כי הוא לא צריך להיות שונה מאף אחד אחר

לישי משעלי קין: אז מדברים על 2% שמשולבים בהייטק

ישראל אייכלר: למה רק 2%?     

לישי משעלי קין: אני לא עשיתי את המחקר, רק ראיתי את זה

לישי משעלי קין:  אני חוזרת לוועדות ציבוריות שנעשו כי המטרה היא לא לבנות רק משהו ייעודי לאנשים עם מוגבלות אבל צריך כל הזמן לראות את ההתאמות ואיך מכניסים את הנושא של שילוב אנשים עם מוגבלות בכל סוגי התעסוקה שיש

לישי משעלי קין:  הקטר מבחינתנו כרגע זה כמו הייטק

לישי משעלי קין:  לראות בנתיב הקריטי איפה אנשים עם מוגבלות לא רואים אותם והם שקופים

לישי משעלי קין:       יש הרבה סדנאות הכנה והכשרה

לישי משעלי קין:  גם בתעסוקה שווה יש תקציבית

לישי משעלי קין:  עינת יודעת, יש תקציבים להכשרות מקצועיות

לישי משעלי קין:  לא נעשה ולו הכשרה מקצועית אחת

לישי משעלי קין:  כשהגעתי לתפקיד לפני חצי שנה, ישבתי עם המקבילים שלי במשרד העבודה ואין נתונים

לישי משעלי קין:  גם עינת שציינה על 19,000 אנשים שהושמו בהכשרות מקצועיות, לא היה אדם אחד עם מובלות, או לפחות, אין נתונים

לישי משעלי קין:       יש גם תכנית מה"ט, מסלול של המכללות הטכנולוגיות

לישי משעלי קין:  אנחנו רואים במדינת ישראל דרך הכשרות, כמו המסלול של מכללות טכנולוגיות, זאת דרך מצוינת להשים אנשים בשוק העבודה

לישי משעלי קין:  הם מגיעים עם מיומנות מאוד גבוהה ומותאמים למעסיקים

לישי משעלי קין:  גם שם האוצר התנגד אפילו להקים צוות עבודה שיחשוב על שילוב של אנשים עם מוגבלות במה"ט

לישי משעלי קין:  בהכשרות מקצועיות, אני לא יודעת על תקציבים ייעודיים לאנשים עם מוגבלות

קריאה: לכן יש פה עוד דוברים שאמורים לספר על ההכשרות המקצועיות שעשינו

לישי משעלי קין: בתקציבי מדינה?     

ישראל אייכלר: אני קצת מופתע ממה שאת אומרת

ישראל אייכלר:  אני מספרת על עכשיו, על דיוני תקציב שנסגרו ביום שישי

ישראל אייכלר: זאת אומרת שבמה"ט ובכל מה ששמענו פה הבוקר, לא מדובר באנשים עם מוגבלות?     

לישי משעלי קין: אני לא הייתי בדיון הבוקר אבל אני נלחמתי מול שירה ברלינר והאוצר התנגד

לישי משעלי קין:  אפילו לא להכניס חשיבה, סיעור מוחות והמלצות על איך משלבים אנשים עם מוגבלות

לישי משעלי קין:  נפגשתי פעמיים עם הדיקנים של המכללות הטכנולוגיות והיה רצון אבל האוצר התנגד

קריאה: עם כמה ארגוני נכים דיברת בחצי שנה שאת בתפקיד?     

לישי משעלי קין: נפגשתי עם פורום פת, נפגשתי עם כל מיני עמותות שפנו אלי

לישי משעלי קין:  אני חצי שנה בתפקיד

לישי משעלי קין:  יש לי גם תכניות לנהל

ישראל אייכלר: אני מבקש להמשיך במצגת

לישי משעלי קין: בסדר גמור

לישי משעלי קין:  בוא נגיע לתחום הפרט

לישי משעלי קין:  תיראו את הנתונים

לישי משעלי קין:  אנחנו מדברים על עלייה בהיקף המשתתפים שלנו

לישי משעלי קין:  בתכנית תעסוקה שווה אנחנו מדברים על כמעט 48% שיעור תעסוקה

לישי משעלי קין:  נכון, התקציבים שלי הם לא גדולים להתחיל להגיע ל-30,000 - - -      

ישראל אייכלר: מה זה 828?     

לישי משעלי קין: זה התחלות עבודה

ישראל אייכלר: רק 828 אנשים התחילו לעבוד?     

לישי משעלי קין: לי יש תקציב ל-1,700 אנשים בשנה רק בתכנית הזאת

לישי משעלי קין:  אני מדברת על משרד העבודה

לישי משעלי קין:  התקציב שלי הוא ל-1,700 אנשים

לישי משעלי קין:  זאת השנה הראשונה שאנחנו מגיעים ליעד

ישראל אייכלר: מה יהיה עם שאר בעלי המוגבלות?     

לישי משעלי קין: אני במשרד העבודה

לישי משעלי קין:  יש את משרד העבודה ואת משרד הבריאות

ישראל אייכלר: כדאי לעשות פעם חשבון כולם יחד כמה הם מיישמים

קריאה: בגלל שכולם לא מדברים אז אנחנו אוכלים אותה

קריאה:  הנכים אוכלים אותה

דבורה ביטון: הגיע הזמן שתהיה תחנת שירות אחת

ישראל אייכלר: בואו נתקדם

לישי משעלי קין: אז תחום המעסיקים זאת ליבה

לישי משעלי קין:  פה אני אגיד אמירה שלהבדיל ממשרדים אחרים, אנחנו בנינו מרכז הכוון למעסיקים

לישי משעלי קין:  יושבים פה חלק מהגופים המפעילים

לישי משעלי קין:  כל עבודה עם מעסיק זה לגבי משה זוכמיר בקצה כדי לשמור לו השמה

לישי משעלי קין:  במרכז ההכוון, גם בתעסוקה שווה שאנחנו הקמנו, הלקוח הוא המעסיק ולא הפרט

לישי משעלי קין:  שם בעצם אנחנו בונים תכנית עבודה שנתית למעסיק

לישי משעלי קין:  הרבה העלאת מודעות

לישי משעלי קין:  אנחנו מגיעים להנהלות של מעסיקים

לישי משעלי קין:  אנחנו בונים איתם boot camp

לישי משעלי קין:  זאת לא הכשרה

לישי משעלי קין:  זאת הכשרה קצרה, אינטנסיבית

לישי משעלי קין:  הוא גם לא תמיד מחויב לקלוט את האדם

לישי משעלי קין:  בהמשך אנחנו רואים איך אנשים משתלבים יפה בתעשייה

לישי משעלי קין:  הם לא משתלבים נקודתית באמדוקס או בפתאל

לישי משעלי קין:  אלה תכניות שעשינו

לישי משעלי קין:       יש תכניות מנטורים בהנהלה

לישי משעלי קין:  היינו בחברת חשמל, בתעשייה האווירית

לישי משעלי קין:  בצה"ל סיימנו לא מזמן מחזור ראשון של מנטורים כשהנושא הוא אנשים עם מוגבלות שאנחנו מביאים אותם

לישי משעלי קין:  גם שם אנחנו רואים בסוף אחוזי השמה גבוהים גם אם זה לא אצל אותה חברה שבנתה את התוכנית

לישי משעלי קין:  יש לנו מוקד טלפוני, כמובן עד להתאמה של משרות

לישי משעלי קין:       יש גם את הנושא של התאמה של משרות

לישי משעלי קין:  אנחנו נפגשים גם עם הפורום החברתי כלכלי כמה שיותר הכשרות במימון שלנו מול מעסיקים

לישי משעלי קין:       כמובן, מבחינת החקיקה, ציינתי שיש ייצוג הולם, תיקון 15 לגופים הציבוריים

לישי משעלי קין:  אנחנו בונים תכניות שנתיות יחד עם נציבות שוויון

לישי משעלי קין:  אנחנו בונים רשת מעסיקים

לישי משעלי קין:  אני לפי חוק אחראית על ההכשרה לממונים ולאחראים במגזר הפרטי ובמגזר הציבורי של העסקת אנשים עם מוגבלות

לישי משעלי קין:  עכשיו אני בונה להם רשת

ישראל אייכלר: את חושבת שתוך שנה תוכלי להציג משהו מעשי של מספרים ואנשים?     

לישי משעלי קין: תכף אגיד על הקיצוצים שלי ואז אדוני יחליט מה הוא עושה כשזה יגיע לפה

ישראל אייכלר: עכשיו אנחנו מדברים רק על מה שעומדים לעשות

ישראל אייכלר:  אני רוצה לשמוע מה עושים

לישי משעלי קין: אני אומרת שזה מה שאנחנו עושים היום

לישי משעלי קין:  שירותים למעסיקים זה לא במסגרת תעסוקה שווה

לישי משעלי קין:  במסגרת כל המהלכים שלנו לשירות למעסיק, אני כרגולטור אחראית על מימון התאמות למעסיקים

לישי משעלי קין:  במרכזי הכוון למעסיקים אנחנו גם מייעצים להם על חקיקה ומיצוי זכויות של כל מיני כלים של הממשלה

לישי משעלי קין:  מרכז ההכוון מלווה אותם גם לגבי מימון התאמות להגיש בקשות אלי בכובע שלי של רגולטור של מימון התאמות

לישי משעלי קין:  כמובן יש לנו מנהלי תיקים שמלווים אותם

לישי משעלי קין:  יש לנו 8 מנהלי תיקים בכל הארץ אבל זאת כרגע ההוכחה שלנו להגיד שהתכנית קיימת מזה 3

לישי משעלי קין: 5 שנים

ישראל אייכלר: תעברי לשקף הבא

לישי משעלי קין: אז זה לשנת 2022

לישי משעלי קין:  התקציב של תעסוקה שווה היה 20 מיליון שנה

לישי משעלי קין:  אדוני, בתקציב הבא, אני מקוצצת בחצי

ישראל אייכלר: מיציתם את ה-20 מיליון בשנה שעברה?     

לישי משעלי קין: יש לי עוד תקציב רק למחצית 2023

לישי משעלי קין:   עכשיו בדיוני תקציב קוצצתי בחצי

לישי משעלי קין:  זה לעג לרש

לישי משעלי קין:       שירותי אבחון לשכר מינימום מותאם, זה גם חלק מהכובע שלי כרגולטור

לישי משעלי קין:  אנחנו אחראים על שכר מינימום מותאם, שזה בעיקר הגופים המפעילים של משרד הרווחה

לישי משעלי קין:  רבע מהם זה מפעילים של משרד הבריאות

לישי משעלי קין:  זאת אומרת, רבע מהשכר מינימום מותאם זה אנשים שהם מתמודדי נפש

לישי משעלי קין:  הרוב הגדול זה בעלי מוגבלויות

חוה אתי עטייה: אפשר להעיר הערה? החבר'ה שיושבים פה טוענים שבשכר מותאם, בעד אותה עבודה שווה הם מקבלים בין 10 שקלים ל-14 שקלים לשעה

לישי משעלי קין: אני אגיד משהו על שכר מינימום מותאם

לישי משעלי קין:  אני אענה לזה כי יכול להיות שזה רלוונטי למי שיושב פה

לישי משעלי קין:  בשכר מינימום מותאם אני בחוק אחראית על האבחון

לישי משעלי קין:  יש לי ספק חיצוני שאחראי על האבחון

לישי משעלי קין:  אין לי יכולת לאכוף האם באמת האדם עם המוגבלות באמת קיבל את מה שאני נתתי למעסיק ולאדם

לישי משעלי קין:  אין לי יכולת לאכוף הזה

לישי משעלי קין:  ישבתי עם משרד הרווחה ועם משרד הבריאות

לישי משעלי קין:  אמרתי להם שאלה  זכיינים שלהם

לישי משעלי קין:  האנשים של שכר מינימום מותאם זה אנשים עם תפקוד נמוך, הם לא משולבים בשוק החופשי סתם אלא לרוב הם מלווים על-ידי הגופים הזכייניים של משרדי הרווחה והבריאות

לישי משעלי קין:  אני משערת, כמו בכל מכרז, שאתה יכול להיכנס עם איזו חברת בקרה ולדגום ולראות שמשלמים

ישראל אייכלר: לא בודקים את זה?     

לישי משעלי קין: ממה שאני הבנתי, בשיחה שהיתה לי עם משרד הרווחה ומשרד הבריאות התשובה היא לא

ישראל אייכלר: אנחנו מבקשים שכן יעקבו אחרי זה

ישראל אייכלר:  אני לא נכנס לשכר המותאם, כמה זה יהיה אבל מה שהמדינה החליטה שצריך לתת, אוי ואבוי למי שמקבל את הזיכיון ולא משלם את זה

לישי משעלי קין: זה סיכום מעולה למפגש

לישי משעלי קין:       זה בעצם מספר הבקשות

לישי משעלי קין:  אני לא יודעת אם זה גבוה או נמוך

לישי משעלי קין:  זאת אוכלוסייה שאני פאסיבית בתהליך הזה

לישי משעלי קין:  אנחנו כן מגיעים לגופים מפעילים

לישי משעלי קין:  איפה שצריך להציג את התהליך אנחנו כמובן עושים את זה

לישי משעלי קין:  מי שפה צריך, כמובן שנשמח לעשות את זה

לישי משעלי קין:       לגבי מימון התאמות

לישי משעלי קין:  במימון התאמות למעסיקים הניצול הוא מאוד נמוך

לישי משעלי קין:  זה חוק מ-2006

לישי משעלי קין:  עכשיו אני יושבת על שינוי הנהלים

לישי משעלי קין:  מימון התאמות למעסיקים במגזר הפרטי יגיע אליך, אדוני

לישי משעלי קין:  בכנסת הקודמת היו הערות לציבור

לישי משעלי קין:  רוצים להחיל את התקנות האלה גם על המגזר הציבורי

לישי משעלי קין:  אנחנו צריכים להציג לשר את ההמלצות שלנו

לישי משעלי קין:  איך אומרים? היהודים לא הרגו את ישו, הם רק הוציאו לו את המיץ? אני אגיד שאנחנו מוציאים את המיץ למעסיקים בדרך שבה אנחנו מבקשים מהם להגיש את הבקשה

לישי משעלי קין:       הכנסתי עכשיו איזו חברת ייעוץ כדי לנסות לשנות את הנהלים

לישי משעלי קין:  היום, בעולם של הפחתת רגולציה, יש כל מיני מודלים איך אפשר להפחית את הבירוקרטיה מול מעסיקים

לישי משעלי קין:       לגבי פורטל עבודה נגישה

לישי משעלי קין:  פורטל עבודה  נגישה זה אתר אינטרנט

לישי משעלי קין:  זה כמו "אול ג'ובס" לאנשים עם מוגבלות

לישי משעלי קין:  שם יש פורטל למידע ולזכויות לאנשים עם מוגבלות ומצד שני, מעסיקים מעלים שם את המשרות

לישי משעלי קין:  השנה העלינו שם 1,200 משרות מותאמות לאנשים עם מוגבלות ומחציתם הגיעו מתעסוקה שווה

לישי משעלי קין:  המהלך הזה היה אמור להיות מהלך רוחבי לכל הממשלה כדי שכל הגופים המפעילים, כל משרדי הממשלה יוכלו להשתמש באתר הזה

לישי משעלי קין:  שתהיה כתובת אחת, לפחות אינטרנטית עם לא תקציבית, לשימוש של כולם

לישי משעלי קין:  אני לומדת להבין שלא זה העניין ויש לי שאלות על המהלך הזה

ישראל אייכלר: מה התשובות? אנחנו פה יושבים כדי לקבל תשובות

ישראל אייכלר:  מה את מציעה?     

לישי משעלי קין: כרגע אני בודקת את הפורטל הזה אם הוא שווה והאם הוא נותן מענה או לא

לישי משעלי קין:  חברים, אתם מוזמנים להגיב, זה פותח עבורכם

ישראל אייכלר: בסדר, תכף נשמע עוד אנשים

ישראל אייכלר:  אני רואה שיש 200,000 כניסות לאתר ו-1,500 משרות מפורסמות שם

ישראל אייכלר:  איך אנחנו נותנים 1,500 משרות ל-200,000 איש?     

לישי משעלי קין: זה ל-2022

לישי משעלי קין:  אני חייבת להגיד, 200,000 כניסות זה לא רק מעסיקים, זה גם אנשים עם מוגבלות

ישראל אייכלר: כן, על זה אני מדבר

ישראל אייכלר:  איך אני נותן 1,500 משרות ל-200,000 איש

לישי משעלי קין: אין לי דרך פה לדעת השמות

ישראל אייכלר: תודה רבה לגברת משעלי

ישראל אייכלר:  נעבור לדיון

ישראל אייכלר:       טל, מנכ"ל החברה למתנ"סים

טל בסכס: אני רוצה לקחת רגע צעד אחד אחורה

טל בסכס:  קודם כל, אני מודה על האכסניה ועל הזמן של הוועדה, אדוני

טל בסכס:  אני חושב ששילוב של אנשים עם מוגבלות הוא לא רק בתעסוקה, הוא גם בחברה וגם בקהילה

טל בסכס:  אני חושב שהתהליכים מתחילים הרבה קודם

טל בסכס:  הבית הזה הוא בית כמו כל פרלמנט שמנהלים בו ויכוחים ודיונים אבל אני חושב שבנושא שאנחנו עוסקים בו היום יש קונצנזוס חברתי מלא

טל בסכס:  הבעיה היא, שלא מוקצים לו המשאבים הנכונים, לא מוקצב לו השיח הציבורי הנכון, הקשב הנכון שאמור לתת מענים לבעיות שמגיעים אליהם בשלב התעסוקה

טל בסכס:       אני מעריך שאדוני קצת מכיר, החברה למתנ"סים היא הארגון החברתי הגדול בישראל

טל בסכס:  חברה ממשלתית שעוסקת בעולמות הלא פורמליים, בין היתר, מגיל לידה ועד גיל זקנה

טל בסכס:  היא עוסקת בעולמות תרבות, ספורט, פנאי, גיל שלישי אבל גם בשילוב ובהכלה ובטיפול באנשים עם מוגבלות על הרצפים השונים, בגילאים השונים, נוער, צעירים, מבוגרים

טל בסכס:       במהלך כל השנה היא עוסקת בעשרות תכניות בליווי של אנשים עם מוגבלות בתחומים שונים עם מגבלות שונות

טל בסכס:  הבעיה העיקרית שלנו היא בהורדת הסטיגמה

טל בסכס:  הסטיגמה שקיימת היום אצל כל אחד ואחד מאיתנו והחשש להיות חלק שותף, מעסיק, חבר

טל בסכס:  אני חושב שזה האירוע המרכזי שאיתו אנחנו מתחילים, עוד לפני שאנחנו מגיעים לנושא התעסוקה

טל בסכס:  כמובן שהנושא של התעסוקה הוא נושא חשוב

טל בסכס:  תכף נדבר על השותפות שלנו עם המגזר העסקי

ישראל אייכלר: אני רוצה שתצמצמו כל אחד לדקה שתיים כי בשתיים אנחנו צריכים לסיים

טל בסכס: הנושא שהחברה למתנס"ים עוסקת בו במהלך כל השנה, בשילוב של אנשים עם מוגבלות, בא לידי ביטוי באירועי פברואר וזאת הסיבה שביקשנו את הדיון היום

טל בסכס:  זה חודש שלם שכל מהותו להגדיר ולשים על סדר-היום הציבורי של אנשים עם מגבלות

טל בסכס:  במסגרת הזאת אנחנו מקיימים אלפים של אירועים ברחבי מדינת ישראל בשילוב של אנשים עם מגבלות, או רק של אנשים עם מגבלות

טל בסכס:  אנחנו קוראים למאות אלפי אזרחים לבוא, לראות ולקחת חלק

טל בסכס:       אדוני אולי לא מכיר, לפני חמש שנים החברה למתנ"סים יצאה בסקר שבדק אצל הורים עד כמה הורים מוכנים לשלב במסגרת חוגית או במסגרת הכיתה אנשים עם מגבלה? רק 1 מתוך 10 הורים הסכימו

טל בסכס:  זה הדליק לנו נורה אדומה עוד בתחילת הדרך, עוד לפני שמגיעים לשלב הנערות ולשלב התעסוקה

טל בסכס:  ככל שאנחנו כחברה נשכיל לשלב ולעודד ולשבור את הסטיגמות, אני חושב שכשנגיע לנקודת הקצה ולשלב של ההשמה והתעסוקה, יהיה לנו הרבה יותר קל

טל בסכס:       אני חושב שפה בחדר הזה זאת דוגמה חיה לשילוב כוחות של מספר גורמים: מפעל הפיס, עמותת שווים, נשיאות המגזר העסקי, הפורום הכלכלה והחברה למתנ"סים, שפעלו השנה יחד בחודש פברואר בפעילות עצומה

טל בסכס:  דרך אגב, היא לא פסחה על הבית הזה ועל הממשלה

טל בסכס:  שרים, חברי כנסת, מנכ"לים של משרדים לקחו חלק ויום אחד בכמה שעות השתתפו

טל בסכס:  הם התחלפו ליום אחד עם אנשים עם מגבלה כדי להבין למעשה את הצרכים וההתמודדויות שיש להם

טל בסכס:       ההתמודדויות שלהם הם לא בעיקר הנגישות

טל בסכס:  ההתמודדות שלהן היא בעיקר עם הסטיגמות והרצון להכיל

טל בסכס:  אנחנו כחברה למתנ"סים שמנו לעצמנו לייצר קהילות מקומיות חזקות וחסונות ולהגדיל את החוסן הלאומי

טל בסכס:  בלי שילוב של אנשים עם מגבלה בתוך התהליך הזה, לא יהיה אפשר לקיים קהילות ראויות ונכונות ובוודאי ככה להגדיל את החוסן הלאומי

טל בסכס:       אני מבקש בקשה אחת

טל בסכס:  אני חושב שהפתרון הוא שילוב של הבית הזה, הוועדות, משרדי הממשלה, משרד החינוך והמשרדים השונים

טל בסכס:  צריכים כולם לשבת יחד ולשים את הנושא של הטיפול באנשים עם מגבלה בכל התחומים ובכל הנושאים כנושא לאומי שאני חושב שעליו יש קונצנזוס

טל בסכס:  מי מאיתנו לא שומע בחדשות מפעם לפעם על-כך שאדם עם מגבלה הופלה בגלל איזו נחיתות פיזית וליבו לא נחמץ

טל בסכס:  אני חושב שזאת ההזדמנות וזה החודש שבו אנחנו צריכים לעשות את נקודת המפנה ולצאת לדרך חדשה בכל התחום הזה של שילוב אנשים עם מגבלה

טל בסכס:  תודה אדוני

ישראל אייכלר: תודה רבה

ישראל אייכלר:  שי לירז מנהל אגף מחקר של מפעל הפיס

שי לירז: אני רוצה להודות לך שנתת לנו את הזמן לדבר פה

שי לירז:  אני מודה גם לשותפים שלנו בפורום הכלכלי חברתי, החברה למתנ"סים, השלטון המקומי

שי לירז:  כמובן לעידן מוטולה מאתר שווים

שי לירז:       לפני ארבע וחצי שנים אביגדור יצחקי יושב-ראש מפעל הפיס, הגדיר את הנושא של שילוב אנשים עם מוגבלויות בחברה בכלל ובתעסוקה בפרט כחלק מהותי מהפעילות של משרד הפיס

שי לירז:  בעצם הוא נתן לנו את המשימה לראות איזה פרויקטים אנחנו יכולים ומה אנחנו יכולים לעשות כדי לעשות שינוי תודעתי ומהותי

שי לירז:       תעסוקה של אנשים עם מוגבלות היא בעצם המפתח לזה מבחינתנו

שי לירז:  תעסוקה נותנת ערך לאדם, נותנת משמעות, נותנת סיבה לקום בבוקר

שי לירז:  מפיגה בדידות, מפחיתה תלות של אדם בסביבתו

שי לירז:  הפרויקט שאנחנו בעצם יזמנו יחד עם הפורום הכלכלי חברתי ואתר שווים, הוא בעצם פרויקט שנקרא "שווים בתעסוקה"

שי לירז:  הוא אומר שאנחנו נפעל בשתי זרועות

שי לירז:  זרוע אחת היא זרוע של תודעה ציבורית וזרוע שנייה, השמה בקצה

שי לירז:  התודעה הציבורית אומרת שאנחנו נקים פעילויות מתוקשרות שיגיעו לכל בית בישראל וישנו קצת את התפישה של האנשים כלפי אנשים עם מוגבלות

שי לירז:       הזרוע השנייה זה, למשל, פרויקט שנקרא "לילה סגול" שהשקנו בדצמבר יחד עם עידן מוטולה והחברים שלנו באמצעות השלטון המקומי והרבה מוסדות ציבור

שי לירז:  הצלחנו להאיר ביום אחד מאות מבני ציבור בצבע סגול, לייצר פעולות שמתרחשות בתוך מערכת החינוך

שי לירז:  לייצר ימי שידורים מיוחדים מהארץ ופתאום הנושא הזה על סדר-היום

שי לירז:  אבל זה צעד אחד

שי לירז:       הצעד השני זה לייצר הכשרות מקצועיות שבעצם יאפשרו לאנשים עם מוגבלויות להשתלב קודם כל בתחומים שחשבנו שהם משני תודעה

שי לירז:  זה פרסום, תקשורת, עיתונות, יחסי ציבור

שי לירז:  אלה התחומים שבהם אנשים יכולים לשנות את התודעה שלהם

שי לירז:  נכניס אנשים עם מוגבלות לשם ויכול להיות שבמערכת הפרסום הבאה קמפיין הפרסום יהיה טיפה יותר מכיל

שי לירז:  נכניס אנשים עם מוגבלות למהדורת החדשות של 12, 11, 14, 13 ויכול להיות שהתפישה כלפי אנשים עם מוגבלות תהיה שונה

שי לירז:  בעבר הדברים האלה הודרו

שי לירז:  בעצם, הקורסים הראשונים שיצרנו הם קורסי תקשורת

שי לירז:  זה לא מתוך מסכנות, לקחנו אנשים שיש להם ניסיון, ידע והיכרות

שי לירז:  נתנו להם קורסים, עשינו להם מבחני קבלה והכנסנו את הקורסים האלה גם בחלק מהשותפים שלנו

שי לירז:       אני שמח להגיד שאחרי שלוש שנים, חלק כבר נקלטו גם בחדשות 13, גם בידיעות אחרונות, גם אצלנו במפעל הפיס וגם בגופים נוספים

שי לירז:  לאט לאט הדבר הזה משתנה

ישראל אייכלר: כמה הושמו להערכתך?     

קריאה: תן לנו נתונים, לא סיסמאות

שי לירז: 10 או 12 בקורסים שלנו אבל חלק מהמהלך הזה לא רק היה הדבר הזה

שי לירז:  אנחנו בעצם קראנו ובשותפות עם הפורום הכלכלי חברתי קראנו לחברות נוספות להצטרף ולהקים קורסים, לא בהכרח קורסים של תקשורת

שי לירז:  אז אנחנו הצלחנו להגיע למצב שמייקרוסופט מקימה קורס ו-9 מתוכם נקלטים בתחומי ההייטק

שי לירז:  בסיסקו, בפרטנר עכשיו, סלקום עכשיו ועוד חברות נוספות מצטרפות

שי לירז:  היו לי גם שיחות עם עינת, לפחות בשלב הזה 10 חברות נוספות מצטרפות

שי לירז:       אני בטוח שכל חברה שתלך איתנו ותצטרף למהלך הזה ותבין שבעצם אנשים עם מוגבלות לא רוצים הכלה, לא רוצים שילוב, הם רוצים הזדמנות שווה

ישראל אייכלר: אביחי חיים, בוגר קורס תקשורת "שווים בתעסוקה"

ישראל אייכלר:  הוא גם עיתונאי ב"שווים"

ישראל אייכלר:  ספר על התעסוקה

אביחי חיים: אני בן 31, נשוי פלוס ילד קטן

אביחי חיים:  בדרך-כלל אני יושב מאחור, אני מסקר את הוועדה הזאת באתר "שווים", כך שכל הדוברים בכירים אותי וגם חלק מהח"כים

ישראל אייכלר: אנשים יחשבו שבגלל זה הזמנתי אותך

ישראל אייכלר:  תגיד את האמת שאני לא שמתי לב

אביחי חיים: לאורך ארבע שנים אני עובד באתר "שווים" כך שלחבר הכנסת אייכלר אין קשר

אביחי חיים:  אתר "שווים" זה אתר חדשות לאנשים עם מוגבלויות

אביחי חיים:  הייחוד בו הוא שאנשים עם מוגבלויות עובדים בו

אביחי חיים:  את זה הכי חשוב להגיד

אביחי חיים:  אנחנו אתר חדשות לכל דבר

אביחי חיים:  אנחנו מסקרים סיפורים שאתם רואים אותם בערוצים המרכזיים

אביחי חיים:  ברדיו עושים אחרינו פולואפים

אביחי חיים:  מתייעצים איתנו הרבה מאוד אנשים בכל הנושאים האלה של לאתר כישרונות בקרב אנשים עם מוגבלויות

אביחי חיים:  אני עם עבר של עשור בעיתונות

אביחי חיים:  הייתי גם כתב צבאי בדובר צה"ל

אביחי חיים:  אני יכול להגיד שהרבה פעמים כשהגשתי קורות חיים לא קיבלו אותי

אביחי חיים:  הגעתי לראיונות עבודה פנים אל פנים ורואים את קורות החיים שלי שהם באמת עשירים, ואני לא מצטנע

אביחי חיים:  אני מרגיש שהכול הולך טוב ואז אתה יוצא ואומר, אוקי, למה לא? קיבלנו מישהו אחר, אנחנו חושבים שאולי אתה יותר מידי מוכשר בשבילנו

אביחי חיים:  אלה התשובות שקיבלנו

אביחי חיים:       אגב, אחת ממגישות הטלוויזיה הבכירות בישראל ישבה מולי וסיפרתי לה את סיפור החיים שלי והיא התחילה לבכות

אביחי חיים:  זה קורה לפעמים, אני מבין

אביחי חיים:  אני אדם עם שיתוק מוחין קל

אביחי חיים:  שברתי המון תקרות זכוכית ואני עוד אשבור, אני בטוח בזה

אביחי חיים:  תמיד, לאורך כל הקריירה שלי, היה אדם אחד שהאמין בי

אביחי חיים:  היום אני עוסק גם בתחום הספורטיבי אז גם כן היו את האנשים

אביחי חיים:  פגשתי את עידן מוטולה ברגע משבר הכי קשה

אביחי חיים:  עבדתי באיזה כלי תקשורת והיו פיצוצים

ישראל אייכלר: תצביע לי מי זה עידן מוטולה

ישראל אייכלר:      כל הכבוד

ישראל אייכלר:       (מחיאות כפיים)     

אביחי חיים: הוא אדם מאוד צנוע

אביחי חיים:  אני הייתי במשבר מאוד קשה

אביחי חיים:  אני יודע מה אני שווה ובכל זאת אני לא מצליח להגיע לאף כלי תקשורת שיעסיק אותי

אביחי חיים:  ראיתי את עידן מתראיין באיזו תכנית טלוויזיה ושלחתי לו באמת מגילה

אביחי חיים:  הוא בשנייה אחת ענה ואמר בוא נקבע ראיון ונדבר

אביחי חיים:  זה היה באמת כוס קפה שעה וחצי

אביחי חיים:  אני ארבע שנים איתו ואני יכול להגיד שלמדתי המון מכל צוות אתר "שווים"

אביחי חיים:  יש אנשים מאוד מכובדים, יונתן ריגר מקשת 12

אביחי חיים:  אני יכול להגיד שהיום אני עיתונאי הרבה יותר טוב

אביחי חיים:  זה נכון שבאתר "שווים" אנחנו באים עם אג'נדה וזה ברור לכולם אבל אנחנו כן עושים עיתונות

אביחי חיים:  אנחנו כן מביאים את שני הצדדים

אביחי חיים:  אנחנו כן רוצים לשמוע את כולם

אביחי חיים:  לצערי הרב, זה לא תמיד קורה בתקשורת

ישראל אייכלר: אביחי, אני רוצה להזהיר אותך שהרבה עיתונאים הידרדרו לכנסת

קריאה: לא רוצים לשמוע את כולם, זה לא נכון

אביחי חיים: אני רק יכול להגיד שהכנסת היא באמת הבמה למדינה עצמה

אביחי חיים:  ככל שיהיו יותר אנשים עם מוגבלויות בכנסת בתור ח"כים, המדינה תיראה אחרת

ישראל אייכלר: תודה רבה

ישראל אייכלר:       עכשיו נציבות שוויון זכויות לאנשים עם מוגבלויות, ממונה שילוב תעסוקה, נתן חנינה

נתן חנינה: תודה רבה, כבוד היושב-ראש

נתן חנינה:  אני מנציבות שוויון זכויות לאנשים עם מוגבלויות

נתן חנינה:  אנחנו יחידה עצמאית במשרד המשפטים שהוקמה מכוח חוק שוויון זכויות לאנשים עם מוגבלות שחוקק בשנת 1998

נתן חנינה:  בעצם הנציבות אמונה על יישום חוק שוויון זכויות לאנשים עם מוגבלות ואמנת האו"ם

נתן חנינה:  אנחנו פועלים במגוון כלים וערוצים כמו אכיפה, בקרה, פרסום נתוני הייצוג ההולם בגופים הציבוריים

נתן חנינה:  אנחנו עוסקים המון ביידוע זכויות, מתוך הבנה שאנשים לא מספיק מכירים את הזכויות שלהם בתעסוקה

נתן חנינה:  מנגד, מעסיקים לא מספיק מכירים את החובות שלהם שנגזרות בחוק

נתן חנינה:  אנחנו פועלים גם מול מעסיקים, מול אנשים עם מוגבלות, מול הציבור הרחב בכל מה שקשור לשינוי בעמדות, שינוי מדיניות, תיקוני חקיקה וקידום חקיקה

נתן חנינה:       בהקשר של ייצוג הולם, המצב בגופים הציבוריים הוא שכ-60% מהגופים הציבוריים, שזה בעיקר רשויות מקומיות עומדים ביעדי הייצוג ההולם

נתן חנינה:  כמו שאמרנו, כל גוף ציבורי מעל 100 עובדים חייב להעסיק כ-5% אנשים עם מוגבלות משמעותית

נתן חנינה:  מוגבלות משמעותית זה אנשים שיש להם 40% נכות ומעלה, או אנשים שיש להם 20% נכות ומעלה ושייכים לאחת התכניות שהמדינה מספקת להם

נתן חנינה:       אפשר להגיד שה-60% שאני מדבר עליו הוא נתון די סטטי לאורך שנים

נתן חנינה:  אנחנו לא מצליחים לראות עלייה ברמה הכללית, אבל כן אפשר לראות עלייה ושיפור בתוך רמות היעד, כי יש הגדרות של רמות יעד, בין כמה וכמה אחוזי ייצוג הולם זאת עמידה מלאה, כמו שאמרתי, 5% ומעלה

נתן חנינה:  יש עמידה בינונית ועמידה נמוכה

נתן חנינה:  כן רואים מגמת שיפור

נתן חנינה:      מנגד, לגבי שירות המדינה

נתן חנינה:  אנחנו לא אחראים על אכיפה של שירות המדינה, זה נציבות שירות המדינה אחראית על זה

נתן חנינה:  שם המצב הרבה פחות טוב

נתן חנינה:  שם העמידה היא עמידה בינונית כ-3

נתן חנינה: 5% אנשים עם מוגבלות מועסקים בשירות המדינה

נתן חנינה:  אנחנו כמובן שותפים איתם בשיח, בליווי והמלצות איך אפשר לשפר את המצב

נתן חנינה:       אני אגיד עוד כמה נקודות ובזה אני אסיים

ישראל אייכלר: לא, אני ממש מוגבל כי עברתי את הזמן

ישראל אייכלר:  תן את הסיכום שלך

נתן חנינה: לא אמרתי בתחילת דבריי, כמובן שאני מברך על הדיון החשוב הזה ואנחנו שותפים בכל ה זירות

נתן חנינה:  אני רק אעדכן שלפני מספר חודשים הקמנו פורום ממשלתי רחב שבעצם מאגד את כל משרדי הממשלה שעוסקים בתעסוקת אנשים עם מוגבלות

נתן חנינה:  יש הרבה משרדי ממשלה והרבה גופים

נתן חנינה:  כמובן זה מבורך אבל יחד עם זה, זה יוצר לפעמים חוסר יעילות או יעילות לא מספיק טובה

נתן חנינה:  לפעמים גם חוסר היכרות וחוסר שיתופי פעולה, מתי לכנס שולחן עם כולם

נתן חנינה:  עשינו את זה, אנחנו ממשיכים לפעול בכיוון הזה

נתן חנינה:  אנחנו נכנסים גם חזק מאוד לעניין של אנשים עם מוגבלות בהקשר התרבותי מגזרי

נתן חנינה:  זאת אומרת, חברה חרדית, אנחנו מקיימים פורום בהקשר הזה וגם לגבי החברה הערבית

נתן חנינה: אפשר משפט אחד?     

ישראל אייכלר: אני רוצה לשמוע את איגוד העובדים הסוציאליים

קריאה: לא נגעת בנושא הדיס ריגרד

ישראל אייכלר: איגוד העובדים הסוציאליים, הדס גלילי שאינסקי, מנהלת מקצועית

הדס גלילי שאינסקי: תודה רבה

הדס גלילי שאינסקי:  אני מייצגת את ארגון העובדים הסוציאליים

הדס גלילי שאינסקי:  אני עובדת סוציאלית מעל 16 שנה וכל הקריירה שלי אני עוסקת בתעסוקת אנשים עם מוגבלות אז ככה שאני מכירה היטב

הדס גלילי שאינסקי:  פגשתי הרבה מאוד אנשים עם מוגבלות וגם הרבה מעסיקים

הדס גלילי שאינסקי:       יכולתי להגיד הרבה מאוד דברים על החסמים שקיימים, אבל בזמן שיש לי אני רוצה להתמקד בשתי נקודות, שבעיניי לא היתה פה התייחסות אליהם

הדס גלילי שאינסקי:  יש הרבה מאוד תכניות והמדינה, הממשלה, גם הקודמת וגם הנוכחית, עושה הרבה ועשתה הרבה

הדס גלילי שאינסקי:  יש הרבה תקציבים שמושקעים בתכניות ועידוד תעסוקה

הדס גלילי שאינסקי:  אבל אי-אפשר שלא לדבר על עידוד שלילי להעסקת עובדים עם מוגבלות וליציאה והשתלבות של אנשים עם מוגבלות בעולם העבודה

הדס גלילי שאינסקי:       כל עוד שיש קשר ותלות בין הקצבה לבין יציאה לעבודה לבין הכנסה, אנשים עם מוגבלות – גם אם יעשו הכשרות מקצועיות ויעשו תכניות ויפתחו את הדלת, אנשים עם מוגבלות לא ירצו לצאת לעבוד כי בזה הם מסכנים את רשת הביטחון שלהם

הדס גלילי שאינסקי:  צריך להבין שאנשים עם מוגבלות הם אנשים שיכולים היום לתפקד נהדר ומצוין ומחר ליפול לחולי ולמיטה

הדס גלילי שאינסקי:  אז הם צריכים את רשת הביטחון, אפילו ברמת התחושה הרגשית כי הם צריכים ביטחון

הדס גלילי שאינסקי:       חייבים לנתק את התלות בין הקצבה לבין ההכנסה או להעלות את הדיס ריגרד

ישראל אייכלר: גם אם ההכנסה היא נניח 20,000 שקלים לחודש?     

הדס גלילי שאינסקי: אנחנו לא מדברים על 20,000 לחודש

ישראל אייכלר: אבל את רוצה להגביל את זה באיזה סכום

קריאה: 5,963 ההכנסה פטורה ממס

קריאה:  אנחנו רוצים לקבל - - -      

ישראל אייכלר: עד 10,000 כאילו

קריאה: כן

הדס גלילי שאינסקי: אני חושבת שצריך להעלות ל-15,000

ישראל אייכלר: אני רק רוצה להבין, אני לא קובע כלום

הדס גלילי שאינסקי: אנחנו חושבים שעד 15,000 אפשר לעלות וכדאי לעלות

הדס גלילי שאינסקי:  אנחנו מסלילים אנשים עם מוגבלות למקום מסוים

ישראל אייכלר: 15,000 זה הממוצע במשק היום?     

קריאה: לא, זה 11,1000 ומשהו

קריאה:  צריך להתחיל עם משהו

קריאה: אבל לאנשים עם מוגבלות יש גם הוצאות

הדס גלילי שאינסקי: נכון

הדס גלילי שאינסקי:  המדינה בעצמה מייצרת חקיקה שהיא מפלה

הדס גלילי שאינסקי:  צריך לומר את זה ככה

הדס גלילי שאינסקי:       רציתי להגיד נקודה נוספת וזה צוין פה בין הדברים

הדס גלילי שאינסקי:  המסגרות המוגנות משרתים אנשים מסוים ויש אנשים שבאמת צריכים את המפעלים המוגנים

הדס גלילי שאינסקי:  אבל גם פה, כמו בשכר מינימום מותאם, צריך יותר פיקוח

הדס גלילי שאינסקי:  אנשים עם מוגבלות, תאמינו לי, אפשר לשכנע אותם מאוד בקלות שהם לא מסוגלים ולא יכולים להיות בשוק הפתוח

הדס גלילי שאינסקי:  אז כל עוד שיהיו מפעלים מוגנים שמעסיקים ב-5 שקלים, ב-7 שקלים - - -      

ישראל אייכלר: 14 שקלים

הדס גלילי שאינסקי: ב-10 שקלים, אז אנשים עם מוגבלות יהיה להם הרבה פחות סיבות לצאת לשוק העבודה

הדס גלילי שאינסקי:  גם שם צריך הרבה יותר פיקוח ואולי לצמצם

ישראל אייכלר: מה זה נקרא לצמצם? יש אנשים שזה החיים שלהם

הדס גלילי שאינסקי: יש אנשים שזה החיים שלהם אבל אדוני, אני יכולה להגיד לך שעבדתי במפעלים מוגנים וראיתי הרבה מאוד

הדס גלילי שאינסקי:  שיסקרו, שיבדקו, שיעשו בדיקה יותר לעומק

הדס גלילי שאינסקי:  יש הרבה אנשים שמסוגלים - - -      

ישראל אייכלר: כן, לבדוק ולאכוף את השכר בוודאי

הדס גלילי שאינסקי: מפעלים מוגנים לא קמו כדי להיות מקומות עבודה

הדס גלילי שאינסקי:  הם קמו כדי להיות מקומות שמכינים לשוק הפתוח ואנשים תקועים שם עשרות שנים

ישראל אייכלר: את מדברת על מי שמסוגל כבר לצאת

הדס גלילי שאינסקי: הרבה מאוד אנשים שנמצאים במפעלים מוגנים מסוגלים לצאת ויכולים

ישראל אייכלר: מי שמסוגל, בוודאי

ישראל אייכלר:  אבל יש אנשים שלא מסוגלים

הדס גלילי שאינסקי: יש הרבה מאוד אנשים שתקועים שנים במפעלים מוגנים

קריאה: שם אין שום דבר, לא פנסיה, לא יחסי עובד ומעביד

הדס גלילי שאינסקי: כי זה לא מועד להיות מקום עבודה

הדס גלילי שאינסקי:  זה שזה הופך להיות ככה, זאת תקלה

ישראל אייכלר: נגעת בנושא שהוא גם משפטי

ישראל אייכלר:  מוריה ברבי, ראש תחום משפט של התאחדות התעשיינים

מוריה ברבי: תודה רבה, אדוני

מוריה ברבי:  התאחדות התעשיינים מברכת על הדיון וקידום מטרה חשובה מאין כמותה לחברה ולשוק העבודה

מוריה ברבי:  כדי לסבר את האוזן, עוד בשנת 2014 היינו ממובילי היוזמה לחתימה על הסכם קיבוצי תחת נשיאות המגזר העסקי כדי לקבוע אמות מידה במגזר הפרטי לייצוג הולם לאנשים עם מוגבלויות

מוריה ברבי:  כרגע זה 3%

מוריה ברבי:       ראינו אחרי חתימת ההסכם מגמה של שינוי חיובי בחברה, פחות סטיגמות ויותר נכונות ורצון

ישראל אייכלר: כמה אחוז יש היום בהתאחדות התעשיינים?     

מוריה ברבי: אין לי מספרים

מוריה ברבי:  יחד עם זאת, כן חשוב לי לשקף שבפרקטיקה צצו קשיים

מוריה ברבי:  קיבלנו המון פניות ממעסיקים ואנחנו עדיין מקבלים בדבר חסמים

מוריה ברבי:  זאת אומרת, מעסיקים שרוצים לשלב אנשים עם מוגבלויות משמעותיות במקומות העבודה אבל הם לא מצליחים לעשות את זה בפועל

ישראל אייכלר: למה?     

מוריה ברבי: דיברו כאן על חסמים

מוריה ברבי:  אני אציין חסם אחד שהוא מאוד משמעותי

מוריה ברבי:  יש המון ארגונים והמון עמותות שעושים רובם ככולם עבודת קודש ומתעסקים בנושא של עובדים עם מוגבלויות

מוריה ברבי:  יחד עם זאת, המעסיק בבואו לאתר עובדים מוצא את עצמו מול שלל ארגונים ולא מוצא את ידיו ואת רגליו

מוריה ברבי:  היום אין פלטפורמה מקיפה שתעשה את המצ'ינג הזה בין ההיצע והביקוש

מוריה ברבי:  יש שונות רבה בקרב אנשים עם מוגבלויות וגם יש שונות רבה בקרב המעסיקים והצרכים שלהם

מוריה ברבי:  כל הדבר הזה הופך את ההשמה למאוד מורכבת

ישראל אייכלר: זאת לא העבודה של הגברת משעלי מה שהיא אומרת?     

לישי משעלי קין: כן, אבל אני עושה את זה על היעד של 1,700 אנשים

לישי משעלי קין:  אין לי

לישי משעלי קין:  הלוואי ויכולתי להביא עוד תקציבים ולעשות את זה

ישראל אייכלר: אני מצפה מהתאחדות התעשיינים שיתארגנו באופן שהם יודעים

ישראל אייכלר:  להגיד אני לא יודע, אני לא מקבל זה - - -      

מוריה ברבי: אתה שאלת אותי, אדוני, לעניין האחוז

מוריה ברבי:  אין לנו מספרים בדבר השילוב אבל כאן באתי לכאן - - -      

ישראל אייכלר: אבל העלית פה קושי והכי חשוב לי לפתור את הקושי הזה

ישראל אייכלר:  איך עושים את זה?     

מוריה ברבי: הקושי הוא חסם

מוריה ברבי:  בייחוד בפריפריה יש קשיים

מוריה ברבי:  אם אני כמעסיק מעוניין למצוא עובד מתאים, אין לי פלטפורמה אחת, תשתית אחת שמרכזת את כל המועמדים לעבודה וגם מרכזת את הצעות העבודה

מוריה ברבי:  יש צורך בתשתית מתאימה בחיבור בין ההיצע לביקוש

מוריה ברבי:  אנחנו סבורים שאם תהיה פלטפורמה כזאת מקיפה, זה בהחלט יותר לתרום להשמה ולאיתור מועמדים

מוריה ברבי:  זה קושי ממשי שאנחנו מתמודדים איתו היום

מוריה ברבי:       עוד דבר אחד, מימון התאמות

מוריה ברבי:  אמרה פה גברת משעלי שהיום יש ניצול מאוד נמוך בקרב מעסיקים של מימון התאמות

מוריה ברבי:  אני כן חושבת שצריך לבדוק מדוע יש ניצול נמוך

מוריה ברבי:  האם יש חסמים בירוקרטיים שמונעים מהמעסיקים לקבל את המימון הזה מהמדינה? אין לנו ספק שהמעסיקים זקוקים לסיוע במימון התאמות, גם כדי לתמרץ אותם וגם כדי לסייע לכל המהלך

מוריה ברבי:  תודה רבה

ישראל אייכלר: תודה רבה

ישראל אייכלר:  רצינו לסיים אבל הגיעה לפה אורלי נלגס

קריאה: אדוני, את ארגוני הנכים לא תזמין? אנחנו מדברים על בעלי מוגבלויות

קריאה:  כולם מדברים מעל

קריאה: אלה היו ואלה היו

קריאה:  מה עם ארגוניי הנכים? מי מדבר איתנו?     

ישראל אייכלר: משה רוטמן, עמותת מטה הארגונים לחיים בכבוד ורווחה מייד אחריה

אורלי נלגס: אני ואופירה מגיעות מלהקת גלגלי מחול נתניה של רשת המתנ"סים

אורלי נלגס:  אני העומדת בלהקה ואופירה יושבת

אורלי נלגס:  רצינו לדבר על הסטיגמה

אורלי נלגס:  כשאני הגעתי ללהקה חשבתי שאני באה לסייע, להתנדב

אורלי נלגס:  מצאתי נשים מאוד חזקות, עוצמתיות, נשים שרוקדות איתנו בשיתוף ובשוויון

אורלי נלגס:  המעשה הזה לקח אותי אחר-כך גם לעבודה שאני עובדת בה כגננת ולהנכיח בעצם את המוגבלות בקהילה בקרב הילדים

אורלי נלגס:  אחת מבנות הלהקה באה איתי וסיפרה לילדים את כל הסיפור

אורלי נלגס:  זה פתח עוד מעגל בפני המשפחות

אורלי נלגס:  אז משפחה חשפה בפניי שהיא מתמודדת עם ילד מורכב

אורלי נלגס:  אני חושבת שהמעשה הזה של הנכחת אנשים עם מוגבלות בקהילה, הוא מאוד מאוד חשוב כי לכל אחד יש ייחודיות אותה הוא יכול לתרום לטובת הכלל

ישראל אייכלר: תודה רבה

ישראל אייכלר:       משה רוטמן מעמותת המטה הארגוני לחיים בכבוד וברווחה "מהלב"

משה ורטמן: צהריים טובים

משה ורטמן:  אני גם מנכ"ל של עמותת "בית חם" לילדי sma, מונשמים

משה ורטמן:       שמעתי את כולם מדברים מעל וזה עלינו, על ציבור הנכים והעמותות שמייצגות

משה ורטמן:  יש החלטת ממשלה על ארגון יציג, מה שלא בוצע

משה ורטמן:  אולי בעזרת אדוני, בתקופה הזאת יוכלו לקדם את זה

משה ורטמן:       אוכלוסיית הנכים בישראל היא הענייה ביותר ומרביתה חיה על קצבת נכות כמקור הכנסה עיקרי ובלעדי

משה ורטמן:  אוכלוסייה זו נאלצת להסתמך על סיוע חיצוני מהמשפחה והקהילה ומעבר להגדלה הנדרשת עדיין ובדחיפות של קצבאות נכות לשבר החציוני ובפרט על יוקר המחייה שעלה לאחרונה באופן משמעותי ביותר

משה ורטמן:  יש לתת מענים נוספים בסיוע בהגדלת התעסוקה במגוון הדרכים כדלקמן: הכלה מיידית של חוק הנגישות ויישומו בכל המוסדות הממשלתיים והציבוריים

משה ורטמן:  הממשלה היא המעסיק הגדול והמרכזי במשק

משה ורטמן:  חוסר בנגישות מלאה ומותאמת, מעבר לפגיעה בשוויון וביכולת לקבלת שירות ומענה פוגעת ביכולת התעסוקתית הפוטנציאלית של חלק מבעלי המוגבלויות

משה ורטמן:  צמצום נוסף של מתווה הדיס ריגרד ברמה גבוה יותר של הכנסה תוך שאיפה לביטולו לחלוטין

משה ורטמן:  אמנם קיימת עלות מסוימת לקופת המדינה אך התועלת הכלכלית הגלומה במהלך זה, הן ישירות על-ידי הגדלת התעסוקה עבור המוגבלויות וממילא ביכולת הכלכלית שלהם להתמודדות עם הוצאות חודשיות או הגבלות של הוצאות חודשיות וכדומה, תתרום לשירות ולגידול במחזור העסקי בתמ"ג בכל הנתונים הנגזרים מכך

משה ורטמן:       לכן אני סבור כי אם עדיין לא הוחלט על ביטול של מתווה הדיס ריגרד יש לצמצמו לרמה שיתחיל בשכר הממוצע במשק

משה ורטמן:  צריך לזכור שההוצאות של בעלי המגבלות הינן גבוהות ומשמעותיות הרבה יותר מכל אדם אחר, כמו טיפולים פרארפואיים ועזרים רפואיים שונים שנחלקם נצרכים על בסיס קבוע וכן הוצאות לוגיסטיות שונות שיש לכל אחד בהתאמה

משה ורטמן:  האוצר מונע מהביטוח הלאומי לשפות כנדרש בקצבת הנכות ומאידך, מכיל את מתווה הדיס ריגרד שפוגע מהצד השני בעצמאים ובפרט לפרי לנסרים

משה ורטמן:  הפגיעה אף חמורה יותר כאשר הדיס ריגרד לא מחושב להם לפי ממוצע רב שנתי אלא באופן חודשי וזאת טעות שפוגעת יותר בעצמאים בעלי מוגבלויות

משה ורטמן:       מדיניות האוצר בנושא הזה היא קטנונית, מזיקה ואינה נכונה כלכלית כפי שציינתי

משה ורטמן:  אצל בעלי המוגבלות ישנה בדיחה שהם משלמים מס נוסף למדינה שקוראים לו מס דיס ריגרד

משה ורטמן:  הגיע הזמן לשנות מציאות זאת בהקדם

ישראל אייכלר: תודה רבה

ישראל אייכלר:  בלי נדר, אני אכניס  בסיכום את התביעה שלה

ישראל אייכלר:       משפט סיום

ישראל אייכלר:  אם יש לך עוד תכניות תשלח לוועדה ואנחנו נעביר את זה

משה שמעון רוט: אני רק רוצה לומר שאם משרדי הממשלה, בעידודך, יושב-ראש הוועדה, יבינו שזה תיק משותף וההפרדות הן רק גורמות לבזבוז משאבים וחוסר תועלת, עשית הרבה, מה שלא עשו עשרות שנים במשכן

משה שמעון רוט:  תודה

ישראל אייכלר: תודה רבה

ישראל אייכלר:       אני מגיע לסיכום הדיון

ישראל אייכלר:  כמובן יש הרבה נושאים חשובים שעלו פה אבל אני סיכמתי כמה נקודות:     הסעיף הראשון בסיכום, שאין ספק לגבי חשיבות קידום ועידוד תכניות והשתלבות בתעסוקה

ישראל אייכלר:  הוועדה מברכת כל יוזמה, כל חברה, את החברה למתנ"סים, מפעל הפיס, המעסיקים שעובדים יחד עם המגזר העסקי, עמותת "שווים"

ישראל אייכלר:  אם לא הזכרתי מישהו, אני מתנצל, כי זה מה שראיתי פה

ישראל אייכלר:       הוועדה קוראת להמשיך בפיתוח תכניות הכשרה מותאמות בתיאום עם המעסיקים

ישראל אייכלר:  זה מתחבר לנושא שדנו בו הבוקר לגבי הכשרה מקצועית

ישראל אייכלר:       אני רוצה לומר מה שאני מתכוון לעשות

ישראל אייכלר:  כל חקיקה שתגיע לשולחן הזה ותעסוק בעידוד העסקת אנשים עם מוגבלויות, תקבל קדימות בדיונים בוועדה, בעזרת ה'

ישראל אייכלר:       הוועדה גם מבקשת לקבל תוצאות ופתרונות מדידים להצלחת השילוב בתעסוקה בכל משרדי הממשלה, כי זאת ועדת עבודה ורווחה

ישראל אייכלר:  שמענו הרבה על תכניות וחסמים ואנחנו רוצים להגיע גם לפתרונות ולדברים המדידים כדי שנוכל לדעת שעשינו משהו

ישראל אייכלר:       אנחנו מבקשים שהממשלה תעשה תכנית שתחבר בין ההיצע לביקוש ותנגיש למעסיקים את המועמדים לעבודה ושלא יהיה קצר שמונע מאנשים עם מוגבלות להשתלב ומונע מהמעסיקים לשלב אותם בגלל בעיות תקשורת בין משרדי הממשלה לבין הארגונים

ישראל אייכלר:       הממשלה עצמה היא מעסיק גדול מאוד במשק והיא חייבת על-פי חוק לפחות 5% העסקת אנשים עם מוגבלות בארגונים מעל 100 איש

ישראל אייכלר:  אנחנו מקווים שהממשלה תעמוד בזה

ישראל אייכלר:  אנחנו רוצים לקבל דוח מנציבות שירות המדינה שתודיע לנו על הביצוע של החוק הזה

ישראל אייכלר:       הדבר האחרון

ישראל אייכלר:  הוועדה מבקשת לדון מחדש על האפשרות לקבלת קצבה גם לאנשים שמרוויחים עד השכר הממוצע במשק

ישראל אייכלר:       תודה רבה לכולם שבאתם, וסליחה מאלה שלא יכלו לדבר

ישראל אייכלר:  אתם יכולים להעביר את הדברים שלכם אלינו ואנחנו נתייחס לזה אצלנו

ישראל אייכלר:       תודה רבה, הישיבה נעולה